
Z A P I S N I K

4. sjednice Vijeća Mjesnog odbora Knežija, održane 20. rujna 2021. u prostorijama Mjesnog odbora Knežija, Albaharijeva 2, s početkom u 18:00 sati

NAZOČNI ČLANOVI VIJEĆA:

Toma Bošnjak, Jelena Holy, Valentina Knežević, Jan Mickovski, Davor Nikolić, Snježana Prpić Rudić, Zrinka Vrbanus Bajdak, Marija Vulić 
NENAZOČNI ČLANOVI VIJEĆA: Tomislav Stančić
Predsjedava: Marija Vulić, predsjednica Vijeća.
Zapisnik vodi: Valentina Knežević, potpredsjednica Vijeća.

Predsjednica konstatira da je nazočno 8 od ukupno 9 članova Vijeća, što znači da Vijeće može pravovaljano odlučivati, te otvara 4. sjednicu Vijeća Mjesnog odbora.


Vijeće jednoglasno, bez izmjena, prihvaća tekst zapisnika 3. sjednice Vijeća održane 17. kolovoza 2021.
Na prijedlog predsjednice Vijeće jednoglasno utvrđuje
DNEVNI RED
1. Prijedlog akcija za izmjenu Plana komunalnih aktivnosti Gradske četvrti Trešnjevka – jug u 2021.

2. Orezivanje krošnji drveća između Ujevićeve ulice i Ulice Josipa Roglića 

po zahtjevu članice Vijeća Zrinke Vrbanus Bajdak.
3. Vraćanje dijela k.č.br. 5156/2 u česticu parka k.č.br. 4901/6 sve k.o. Trešnjevka na lokaciji Ulica  Davorina Bazjanca i Ulice Ludovika Zelenka

4. Prijedlog izmjene namjene k.č.br. 4901/12 k.o. Trešnjevka u Generalom urbanističkom planu grada Zagreba
5. Davanje mišljenja na materijale dostavljene temeljem članka 86. stavka 2. Statuta Grada Zagreba:
a) Nacrt prijedloga Odluke o izmjenama i dopunama Odluke o nerazvrstanim cestama
b) Nacrt prijedloga Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i vanjskom izgledu pokretnih naprava i privremenih građevina
6. Pitanja, prijedlozi i obavijesti

Ad 1. Prijedlog akcija za izmjenu Plana komunalnih aktivnosti Gradske četvrti Trešnjevka – jug u 2021.

Članovi Vijeća primili su materijal uz poziv.
Predsjednica usmeno informira nazočne o predmetu rasprave i odlučivanja.

U raspravi sudjeluju svi članovi Vijeća.



Nakon rasprave Vijeće jednoglasno donosi:

Z A K LJ U Č A K
1. Vijeće Mjesnog odbora Knežija predlaže slijedeće akcije za izmjenu Plana komunalnih aktivnosti Vijeća Gradske četvrti Trešnjevka-jug za 2021.:

· Sadnja živice u Ulici Jaroslava Šidaka zapadno od križanja sa Albaharijevom ulicom

· Uređivanje zapuštene površine u Prozorskoj ulici k.č.br. 4893/2 k.o. Trešnjevka (čišćenje i uređivanje travnjaka uz očuvanje visokog zelenila)

· Zamjena urbane opreme 2 klupe u Ulici Ludovika Zelenka prema parku u Papovoj ulici

· Postavljanje 2 klupe i stola na lokaciji Knežija 9 južno

2. Zaključak dostaviti Vijeću Gradske četvrti Trešnjevka – jug.
Ad 2. Orezivanje krošnji drveća između Ujevićeve ulice i Ulice Josipa Roglića po zahtjevu članice Vijeća Zrinke Vrbanus Bajdak.
Članovi Vijeća primili su materijal uz poziv.
Predsjednica usmeno informira nazočne o predmetu rasprave i odlučivanja.

U raspravi sudjeluju svi članovi Vijeća.



Nakon rasprave Vijeće jednoglasno donosi:

Z A K LJ U Č A K
1. Vijeće Mjesnog odbora Knežija raspravljalo je o podnesku članice Vijeća Zrinke Vrbanus Bajdak vezano za orezivanje krošnji stabala na lokaciji između Ujevićeve ulice i Ulice Josipa Roglića. 

2. Vijeće traži stručno mišljenje Gradskog ureda za prostorno uređenje, izgradnju Grada, graditeljstvo, komunalne poslove i promet, Odsjeka za zelene površine vezano za traženo u točki 1. ovog zaključka. 

3. Ovaj zaključak dostavlja se Vijeću Gradske četvrti Trešnjevka – jug.

Ad 3. Vraćanje dijela k.č.br. 5156/2 u česticu parka k.č.br. 4901/6 sve k.o. Trešnjevka na lokaciji Ulica  Davorina Bazjanca i Ulice Ludovika Zelenka

Članovi Vijeća primili su materijal uz poziv.
Predsjednica usmeno informira nazočne o predmetu rasprave i odlučivanja.

U raspravi sudjeluju svi članovi Vijeća.



Nakon rasprave Vijeće jednoglasno donosi:

Z A K LJ U Č A K
1. Vijeće Mjesnog odbora Knežija raspravljalo je o prijedlogu potpredsjednice Vijeća Valentine Knežević vezano za vraćanje dijela k.č.br. 5156/2 u česticu parka k.č.br. 4901/6 sve k.o. Trešnjevka na lokaciji Ulica Davorina Bazjanca i Ulice Ludovika Zelenka. 

2. Vijeće je suglasno sa prijedlogom te traži od nadležnog Gradskog ureda za katastar i geodetske poslove da pokrene proceduru vraćanja predmetnog dijela čestice u parkovnu površinu uz upis parka kao javnog dobra u općoj uporabi u neotuđivom vlasništvu Grada Zagreba. 

3. Ovaj zaključak dostavlja se Vijeću Gradske četvrti Trešnjevka – jug.

Ad. 4. Davanje mišljenja na materijale dostavljene temeljem članka 86. stavka 2. Statuta Grada Zagreba:
Članovi Vijeća primili su materijal uz poziv.
Predsjednica usmeno informira nazočne o predmetu rasprave i odlučivanja.

U raspravi sudjeluju svi članovi Vijeća.



Nakon rasprave Vijeće jednoglasno donosi:

Z A K LJ U Č A K
1. Vijeće Mjesnog odbora Knežija raspravljalo je o prijedlogu potpredsjednice Vijeća Valentine Knežević vezano za izmjenu namjene u Generalnom urbanističkom planu grada Zagreba za k.č.br. 4901/12 k.o. Trešnjevka jugoistočno na križanju Albaharijeve i Ujevićeve ulice iz „M1-MJEŠOVITA NAMJENA-PRETEŽITO STAMBENA“ u „Z-ZAŠTITNE ZELENE POVRŠINE“.

2. Vijeće je suglasno sa prijedlogom te traži da Gradski ured za strategijsko planiranje i razvoj Grada razmotri prijedlog pokretanja izmjene i dopune važećeg Generalnog urbanističkog plana grada Zagreba kako bi se zaštitile već postojeće zelene površine na terenu, a koje nisu zaštićene postojećim urbanističkim planovima.

3. Ovaj zaključak dostavlja se Vijeću Gradske četvrti Trešnjevka – jug.

Ad 5. Davanje mišljenja na materijale dostavljene temeljem članka 86. stavka 2. Statuta Grada Zagreba:
a) Nacrt prijedloga Odluke o izmjenama i dopunama Odluke o nerazvrstanim cestama
Članovi Vijeća primili su materijal uz poziv.
Predsjednica usmeno informira nazočne o predmetu rasprave i odlučivanja.

U raspravi sudjeluju svi članovi Vijeća.



Nakon rasprave Vijeće jednoglasno donosi:

Z A K LJ U Č A K
1. Vijeće Mjesnog odbora Knežija razmatralo je Nacrt prijedloga Odluke o izmjenama Odluke o nerazvrstanim cestama.

2. Vijeće daje pozitivno mišljenje na predmetni Nacrt prijedloga.

3. Ovaj zaključak dostavlja se Vijeću Gradske četvrti Trešnjevka – jug.

b) Nacrt prijedloga Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i vanjskom izgledu pokretnih naprava i privremenih građevina
Članovi Vijeća primili su materijal uz poziv.
Predsjednica usmeno informira nazočne o predmetu rasprave i odlučivanja.

U raspravi sudjeluju svi članovi Vijeća.



Nakon rasprave Vijeće jednoglasno donosi:

Z A K LJ U Č A K
1. Vijeće Mjesnog odbora Knežija razmatralo je Nacrt prijedloga Odluke o mjestima za   trgovinu na malo izvan prodavaonica i tržnica na malo koja obavlja na pokretnim napravama i vanjskom izgledu pokretnih naprava  i privremenih građevina.
2. Vijeće daje pozitivno mišljenje na predmetni Nacrt prijedloga uz prijedlog kojim se traži:

· dopuna lokacije pod rednim brojem 14. ugao Albaharijeve ulice i Ujevićeve ulice namjenom borovi, sladoled i plodine tj. tipom pokretne naprave ledenica i peć.

3. Ovaj zaključak dostavlja se Vijeću Gradske četvrti Trešnjevka – jug.

Ad 6. Pitanja, prijedlozi i obavijesti

Budući da više nitko ne traži riječ, potpredsjednica konstatira da je dnevni red iscrpljen i zaključuje sjednicu.
Dovršeno u 19:10 sati.
KLASA: 026-02/21-002/1601
URBROJ: 251-06-11-1504-21-2
U Zagrebu, 20. rujna 2021.

Zapisnik sastavila: 






       

Valentina Knežević

     
   
Predsjednica
                                                                                     Vijeća Mjesnog odbora 

                                                                                                   Knežija








 Marija Vulić, v. r.
